CELEX: 32010R0152
Language: sl
Date: 2010-02-23 00:00:00
Title: Uredba Komisije (EU) št. 152/2010 z dne 23. februarja 2010 o uvrstitvi določenega blaga v kombinirano nomenklaturo

25.2.2010   
            
            
               SL
            
            
               Uradni list Evropske unije
            
            
               L 48/3
            
         UREDBA KOMISIJE (EU) št. 152/2010
   z dne 23. februarja 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. februarja 2010
      
         
            Za Komisijo, za predsednika po pooblastilu
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek je iz temno zelenih električnih kablov s 160 prozornimi žarnicami z žarilno nitko (1,5 V/0,5 W), ki tvorijo mrežo 320 × 150 cm (t.i. „mreža lučk“). Posamezna očesa mreže imajo dimenzije 19 × 19 cm, tako da je razdalja med vsako žarnico približno 19 cm.
                  Izdelek je pripravljen v embalaži za prodajo na drobno skupaj s 24 V statičnim pretvornikom, 8 priseski s kaveljčki in 10 rezervnimi žarnicami.
                  Mreža lučk je namenjena uporabi na prostem in v zaprtih prostorih.
                  Izdelek je namenjen okrasitvi, na primer božičnega drevesa ali okna.
               
               
                  9405 30 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo oznak KN 9405 in 9405 30 00.
                  Velikost mreže omogoča, da se jo brez težav namesti na božično drevo. Barva kablov in posamezna očesa mreže dimenzij 19 × 19 cm omogočajo, da se mrežo namesti na konice vej, in zagotavljajo, da med gorenjem žarnic le-te in žice ostanejo skrite, svetloba pa sveti navzven in tako doseže enoten dekorativni učinek.
                  Čeprav se izdelek lahko uporablja v druge namene, njegov cilj in prepoznavne lastnosti kažejo, da je namenjen okrasitvi božičnega drevesa.
                  Izdelek se zato uvrsti pod oznako KN 9405 30 00 kot garnitura za razsvetljavo božičnih dreves.